EkBass/fiwiki-20250220-pages-articles huggingface dataset:
Robert W. Clarke Trophy

Robert W. Clarke Trophy annetaan American Hockey Leaguen läntisen konfrenenssin mestarille. Ennen vuotta 1996 se annettiin etelän divisioonan tai konfrenenssin voittajalle. Palkinto on nimetty AHL:n hallituksen puheenjohtaja Robert W. Clarken mukaan. == Voittajat == === South -divisioona (1990-1995) === * 1989-90 - Rochester Americans - 1 * 1990-91 - Rochester Americans - 2 * 1991-92 - Rochester Americans - 3 * 1992-93 - Rochester Americans - 4 * 1993-94 - Cornwall Aces - 1 * 1994-95 - Cornwall Aces - 2 === Southern -konfrenenssi (1996-1997) === * 1995-96 - Rochester Americans - 5 * 1996-97 - Hershey Bears - 1 === Western -konfrenenssi (1998-) === * 1997-98 - Philadelphia Phantoms - 1 * 1998-99 - Rochester Americans - 6 * 1999-00 - Rochester Americans - 7 * 2000-01 - Wilkes-Barre/Scranton Penguins - 1 * 2001-02 - Chicago Wolves - 1 * 2002-03 - Houston Aeros - 1 * 2003-04 - Milwaukee Admirals - 1 * 2004-05 - Chicago Wolves - 2 * 2005-06 - Milwaukee Admirals - 2 * 2006-07 - Hamilton Bulldogs - 1 * 2007-08 - Chicago Wolves - 3 * 2008-09 - Manitoba Moose - 1 * 2009-10 - Texas Stars - 1 * 2010-11 - Houston Aeros - 2 * 2011-12 - Toronto Marlies - 1 * 2012-13 - Grand Rapids Griffins - 1 * 2013-14 - Texas Stars - 2 * 2014-15 - Utica Comets - 1 * 2015-16 - Lake Erie Monsters - 1 Luokka:AHL:n palkinnot
Radonimuri

Radonimurilla on mahdollista poistaa radonpitoisen maaperän huokosilman kulkeutumista rakennuksen sisäilmaan. Radonimurilla voidaan päästään suuriin radonpitoisuuden alenemiin pienellä sähköenergialla. Radonimurilla saavutetaan radonkaivoja merkittävästi parempia etuja, sillä radonkaivot toimivat vain hyvin ilmaaläpäisevillä maaperillä. Suomen Säteilyturvakeskuksen mukaan radonimurijärjestelmät ovatkin tehokkaimpia tapoja poistaa sisäilmasta terveydelle haitallinen keuhkosyöpää aiheuttava radon. Radonimuri kytketään rakennusvaiheessa asennettuun radonputkistoon tai jälkikäteen asennettuihin imupisteisiin. Jälki-asennettava radonimuri on aina paljon monimutkaisempi toteutettava, kuin radonimurin asennus valmiiseen radonputkitukseen. Jälkikäteen asennettavien imupisteiden sijoituksella, syvyydellä ja maaperällä on erittäin suuri merkitys radoninpoiston onnistumisessa. Radonimurien säätöjen tulee perustua aina rakennuksen pohja-alan mukaisiin virtausvaatimuksiin suhteessa radonin kulkeutumiseen. Radonimurien tehoalue tulee mitoittaa kunkin kiinteistön mukaan, sillä tehdasvalmisteiset radonimurit ovat aina ns. yleismallisia ja teho-alueeltaan hyvin laajoja. Radonimurin säätömittauksilla ja käyttöönoton optimoinnilla voidaan saavuttaa merkittäviä säästöjä sähkönkulutukseen, varmistaa että kohteeseen ei kohdistu vaurioitumisriskiä ja saavuttaa suurin radontorjunnallinen hyöty (ALARA= "As Low As Reasonably Achievable"). ==Lähteet== ==Aiheesta muualla== * RadonWay radonimurit * Vilpe radonimurit Luokka:Talonrakennus
Richard F. Canning Trophy

Richard F. Canning Trophy on American Hockey Leaguessa vuosittain itäisestä konfrenenssista Calder Cup -finaaleihin etenevälle joukkueelle annettava palkinto. Ennen vuotta 1996 se annettiin pohjoisesta divisioonasta tai konfrenenssista tulevalle joukkueelle. Palkinto on nimetty AHL:n entisen puheenjohtajan Richard F. Canningin mukaan. Hän oli kyseisessä tehtäväss vuosina 1958-1961. Yhteensä hän palveli yli viisikymmentä vuotta AHL:ssä eri tehtävissä. Viimeisimpänä palkinto on annettu sen ensimmäistä kertaa voittaneelle St. John's IceCapsille, joka eteni Calder Cup -finaaleihin voittamalla itäisen konfrenenssin finaaleissa Wilkes-Barre/Scranton Penguinsin kuudessa ottelussa. == Voittajat == === North -divisioona (1990-1995) === * 1989-90 - Springfield Indians - 1 * 1990-91 - Springfield Indians - 2 * 1991-92 - Adirondack Red Wings - 1 * 1992-93 - Springfield Indians - 3 * 1993-94 - Portland Pirates - 1 * 1994-95 - Albany River Rats - 1 === Northern -konfrenenssi (1996-1997) === * 1995-96 - Portland Pirates - 2 * 1996-97 - Hamilton Bulldogs - 1 === Eastern -konfrenenssi (1998-) === * 1997-98 - Saint John Flames - 1 * 1998-99 - Providence Bruins - 2 * 1999-00 - Hartford Wolf Pack - 1 * 2000-01 - Saint John Flames - 2 * 2001-02 - Bridgeport Sound Tigers - 1 * 2002-03 - Hamilton Bulldogs - 2 * 2003-04 - Wilkes-Barre/Scranton Penguins - 1 * 2004-05 - Philadelphia Phantoms - 1 * 2005-06 - Hershey Bears - 1 * 2006-07 - Hershey Bears - 2 * 2007-08 - Wilkes-Barre/Scranton Penguins - 2 * 2008-09 - Hershey Bears - 3 * 2009-10 - Hershey Bears - 4 * 2010-11 - Binghamton Senators - 1 * 2011-12 - Norfolk Admirals - 1 * 2012-13 - Syracuse Crunch - 1 * 2013-14 - St. John's IceCaps - 1 * 2014-15 - Manchester Monarchs - 1 Luokka:AHL:n palkinnot
Norman R. "Bud" Poile Trophy

Norman R. "Bud" Poile Trophy on American Hockey Leaguessa vuosittain jaettava palkinto, joka annetaan läntisen konferenssin runkosarjan eniten pisteitä keränneelle joukkueelle. Se on nimetty Hall Of Fameen valitun Norman Poilen mukaan. Aiemmin se on myönnetty lännen divisioonan tai keskisen divisioonan voittajille. == Voittajat == === West -divisioona (2002-2003) === * 2001-02 - Grand Rapids Griffins - 1 * 2002-03 - Houston Aeros - 1 === Läntinen konfrenenssi (2004-2011) === * 2003-04 - Milwaukee Admirals - 1 * 2004-05 - Rochester Americans - 1 * 2005-06 - Grand Rapids Griffins - 2 * 2006-07 - Omaha Ak-Sar-Ben Knights - 1 * 2007-08 - Chicago Wolves - 1 * 2008-09 - Manitoba Moose - 1 * 2009-10 - Hamilton Bulldogs - 1 * 2010-11 - Milwaukee Admirals - 2 === Midwest -divisioona (2012-2015) === * 2011-12 - Chicago Wolves - 2 * 2012-13 - Grand Rapids Griffins - 3 * 2013-14 - Chicago Wolves - 3 * 2014-15 - Grand Rapids Griffins - 4 === Läntinen konferenssi (2015-) === * 2015-16 - Ontario Reign - 1 Luokka:AHL:n palkinnot
Samantha Cameron

Samantha Gwendoline Cameron (o.s. Sheffield; s. 18. huhtikuuta 1971 Paddington, Yhdistynyt kuningaskunta) on brittiläinen liikenainen ja Ison- Britannian ja Pohjois-Irlannin Yhdistyneen kuningaskunnan entisen pääministerin David Cameronin vaimo.https://www.telegraph.co.uk/news/politics/conservative/3088625/Tory- party-conference-Is-Samantha-Cameron-ready-for-the-spotlight.html Samantha Cameron on Sir Reginald Sheffieldin ja Annabel Lucy Veronica Jonesin tytär. Samantha Cameron on sukua kuningas Kaarle II:lle. http://www.thepeerage.com/p4195.htm Samanthalla ja David Cameronilla on neljä lasta: Ivan (syntynyt 2002), Nancy (syntynyt 2004), Arthur (syntynyt 2006) ja Florence (syntynyt 2010). Ivan syntyi vaikeasti sairaana ja kuoli kuusivuotiaana vuonna 2009. Samantha Cameron luopui kokopäivätyöstä, jotta voisi keskittyä paremmin puolisonsa tukemiseen ja tämän rinnalla näyttäytymiseen julkisissa tilanteissa, kun David Cameronista tuli Britannian pääministeri. == Lähteet == Luokka:Yhdistyneen kuningaskunnan pääministerien puolisot Luokka:Englantilaiset henkilöt Luokka:Vuonna 1971 syntyneet Luokka:Elävät henkilöt
August Fuchs

August Fuchs (1830–1904) oli saksalainen pappi ja hyönteistieteilijä. Hän toimi papin virassa Bornichin ja Sankt Goarshausenin seurakunnassa. Fuchs tutki erityisesti mittareita. Hänen hyönteiskokoelmaansa on säilytetty Wiesbadenin museon luonnontieteellisissä kokoelmissa. == Lähteet == Luokka:Saksalaiset entomologit Luokka:Saksalaiset papit Luokka:Vuonna 1830 syntyneet Luokka:Vuonna 1904 kuolleet
Suomen valesairaanhoitajapaljastukset

Valesairaanhoitajatapauksia on paljastunut Suomessa sen jälkeen kun ensimmäiset valelääkäritapaukset tulivat vuonna 2011 julki. Räikein tapaus on toistaiseksi Salossa vanhustenpalveluyritystä vaimonsa kanssa pitänyt mies, joka paljastui valehoitajaksi marraskuussa 2014.Sarita Blomqvist, Murhasta epäilty salolaishoitaja on varmistunut valehoitajaksi, Yle.fi/uutiset, viitattu 7.11.2014 Miestä epäillään yhden vanhuksen murhasta ja anastuksista, jotka hän on tehnyt yhdessä vaimonsa kanssa. Anastuksissa omaisuutta on varastettu useilta vanhuksilta, jotka olivat tehneet sopimuksen hoidosta heidän yrityksensä kanssa.SSS: Salolaisvanhuksen murhasta vangittua epäillään uusista rikoksista, Yle.fi/uutiset, viitattu 7.11.2014 ==Katso myös== *Suomen valelääkäripaljastukset ==Lähteet== Luokka:Huijaukset Valelääkärikohu
Bariumoksidi

Bariumoksidi (BaO) on barium- ja oksidi-ionien muodostama epäorgaaninen ioniyhdiste. Yhdistettä käytetään metallisen bariumin, bariumyhdisteiden, keramiikan ja suprajohtavien oksidimateriaalien valmistuksessa. Bariumoksidista käytetään myös nimiä bariummonoksidi, bariumprotoksidi ja kalsinoitu baryytti. == Ominaisuudet == Huoneenlämpötilassa bariumoksidi on valkoista kiteistä ainetta. Yhdisteestä tunnetaan alkeiskopiltaan kaksi erilaista muotoa, heksagonaalinen ja kuutiollinen. Bariumoksidi on melko reaktiivinen yhdiste, joka veteen liuotessaan muodostaa bariumhydroksidia. Liukeneminen on voimakkaasti eksoterminen reaktio. Yhdiste reagoi myös esimerkiksi hiilidioksidin kanssa muodostaen bariumkarbonaattia. Veden lisäksi myös pienimolekyyliset alkoholit kuten metanoli liuottavat bariumoksidia. Kuumennettaessa noin 500 °C bariumoksidi muuttuu helposti bariumperoksidiksi eli bariumdioksidiksi (BaO2). Bariumoksidi voidaan pelkistää alumiinin avulla metalliseksi bariumiksi.Robert Kresse, Ulrich Baudis, Paul Jäger, H. Hermann Riechers, Heinz Wagner, Jochen Winkler & Hans Uwe Wolf: Barium and Barium Compounds, Ullmann's Encyclopedia of Industrial Chemistry, John Wiley & Sons, New York, 2007. Viitattu 7.11.2014 :BaO + H2O → Ba(OH)2 :4 BaO + 2 Al → 3 Ba + BaAl2O4 == Valmistus ja käyttö == Bariumoksidia valmistetaan tyypillisimmin kuumentamalla bariumkarbonaattia. Bariumkarbonaatin joukkoon lisätään usein hiiltä, mikä vähentää reaktiossa tarvittavaa lämpötilaa noin 1 300 °C:sta noin 1 050 °C:n lämpötilaan. Nykyään suurin osa bariumoksidista tuotetaan jatkuvatoimisena prosessina. Bariumoksidia muodostuu myös kuumennettaessa bariumnitraattia. :BaCO3 \+ C → BaO + 2 CO Bariumoksidia käytetään metallisen bariumin, bariumperoksidin ja bariumhydroksidin valmistamiseen. Kuumennettuna yhdessä kupari(I)oksidin ja yttriumoksidin kanssa muodostuu suprajohtavaa yttriumbariumkuparioksidia. Muita käyttökohteita ovat keramiikan valmistus, voiteluaineiden lisäaineena, fluoresoivien kuvaputkien valmistus, ja litografisten musteiden valmistus. == Lähteet == == Aiheesta muualla == *PubChem: Barium oxide *Toxin and Toxin Target Database (T3DB): Barium oxide *ChemBlink: Barium oxide Luokka:Bariumyhdisteet Luokka:Oksidit
Kāf

Kāf (, ) on arabialaisen kirjaimiston 22. kirjain. Sen vastine heprealaisessa kirjaimistossa on kaf (כ). Kirjaimen ääntämys on . Kāf-kirjaimesta käytetään eri kielissä erilaisia kirjoitusasuja. Arabiassa kāf näyttää sanan lopussa ja itsenäisessä muodossa lām-kirjaimelta, johon on lisätty pieni S:n muotoinen tarke. Persiassa kāfin kirjoitusasu sanan alussa ja keskellä muistuttaa arabiaa, mutta sanan lopussa ja itsenäisessä muodossa se kirjoitetaan eri tavalla. Sindhin kāf-kirjain näyttää vaakasuunnassa venytetyltä persialaiselta kirjaimelta. Sindhissä käytetään lisäksi persian kāfin näköistä kirjainta (ک, sindhiksi کي khē) ilmaisemaan aspiroitua konsonanttia . Kieli Itsenäinen Alussa Keskellä Lopussa arabia ك كـ ـكـ ـك persia ک کـ ـکـ ـک sindhi ڪ ڪـ ـڪـ ـڪ Kāfin pohjalta on muodostettu persian kirjain gaf (گ) ja uiguurissa käytetty ng (ڭ). == Lähteet == * * === Viitteet === Luokka:Arabialaiset kirjaimet
Human Protein Atlas

Human Protein Atlas on verkkotietokanta ja tätä kehittävä projekti, jonka tavoitteena on kartoittaa ihmisen proteiinisto käyttäen vasta-aine -pohjaista proteomiikkaa.http://www.proteinatlas.org/about/project 6\. marraskuuta 2014 julkaistu 13. pääversio teoksesta sisältää yli 24 000 vasta-ainetta, jotka vastaavat yli 16 900 proteiinia, mikä on noin 83 prosenttia ihmisen proteiineja koodaavista geeneistähttp://www.proteinatlas.org/about/releases. Tietokanta on avoimesti saatavilla verkossa. Projektin aloitti vuonna 2003 Ruotsin Kuninkaallinen teknillinen korkeakoulu. Hanketta rahoittaa Knut ja Alice Wallenberg -säätiö. == Lähteet == Luokka:Elektroniset tietoteokset Luokka:Proteiinit Luokka:Biokemia Luokka:Biologiset tietokannat
We Don’t Mind Rockin’ Tonite

We Don't Mind Rocking Tonight (Hi Hat hilp 135) on suomalaisen Ramblersin esikoisalbumi vuodelta 1979. Levyn tuotti Tommi Liuhala. == Kappaleet == === A-puoli === # # # # # # # === B-puoli === # * # # # # # # === Kokoonpano === * Köpi Kurikka – laulu, rytmikitara * Riku Mattila – kitara * Jarmo Heikkinen ‎– bassokitara, laulu (kappale 10) * Heikki Tikka ‎– rummut, laulu (kappale 2) \+ * Tommi Liuhala – tuottaja == Aiheesta muualla == * We Don’t Mind Rockin’ Tonite discogs.com -sivustolla Luokka:Vuoden 1979 esikoisalbumit Luokka:Ramblersin albumit Luokka:Tommi Liuhalan tuottamat albumit
Speedin’

Speedin’ (Kräk! krälp 04) on oululaisen rockyhtye Spidersin debyyttialbumi vuodelta 1979. Levyn tuottivat Janne Louhivuori ja Timo Lindström. == Kappaleet == === A-puoli === # # # # # # # === B-puoli === # * # # # # # == Aiheesta muualla == * Discosg.com – Speedin’ Luokka:Vuoden 1979 esikoisalbumit Luokka:Spidersin albumit Luokka:Janne Louhivuoren tuottamat albumit Luokka:Timo Lindströmin tuottamat albumit
Follow Me Follow

Follow Me Follow (Kräk! ‎KRÄLP 8) on vuonna 1980 ilmestynyt Spidersin toinen pitkäsoitto. == Kappaleet == === A-puoli === #Train Train (säv. De Fleur Zenon) #Can’t Turn You Down (säv. tuntematon) #Lover Please (säv. Swan Bill Lance) #Soul Deep (säv. Thompson Wayne Carson) #Ain’t She Sweet (säv. Ager Milton) #This Ain’t No Time (säv. E. Lassila, T. Rusanen) === B-puoli === # * Follow Me Follow (säv. Jeff Lynne) #Eager to Get on with You (säv. K.Kurikka, E. Lassila) #Senteen (säv. E. Lassila, T. Rusanen) #Drops (säv. E. Lassila, T. Rusanen) #Christine (säv. Kyösti Kurikka) == Muusikot == * Jari Paulamäki – basso * Hannele Savolainen – sello * Jussi Haapalainen – rummut * Esko Lassila – kitara, laulu * Timo Rusanen – kitara, laulu * Riku Mattila – huuliharppu * Lucjan Czaplicki – saksofoni == Aiheesta muualla == * Discogs.com – Follow Me Follow Luokka:Spidersin albumit Luokka:Vuoden 1980 albumit
Gaf

Gaf (, ) on joissakin arabialaista kirjaimistoa käyttävissä kielissä esiintyvä kirjain, joka ilmaisee soinnillista velaarista klusiilia . Arabian standardiaakkostoon gaf-kirjain ei kuulu. Persian gaf (گ) on muodostettu lisäämällä vinoviiva kāf-kirjaimen persialaiseen varianttiin (ک). Kirjainta käytetään tässä muodossa myös muun muassa urdussa, pandžabissa ja sindhissä. Paštussa käytetty gaf (ګ) kirjoitetaan kāf-kirjaimena, johon on lisätty pieni ympyrä. Tarkka kirjoitusasu riippuu siitä, esiintyykö kirjain sanan alussa, lopussa, keskellä vai itsenäisenä kirjaimena. Kieli Itsenäinen Alussa Keskellä Lopussa persia گ گـ ـگـ ـگ paštu ګ ګـ ـګـ ـګ == Lähteet == * === Viitteet === Luokka:Arabialaiset kirjaimet
Toni Etu-Seppälä

Toni Etu-Seppälä (s. 3. syyskuuta 1978 Imatra) on entinen suomalainen jalkapalloilija. Hän oli pelipaikaltaan maalivahti.Toni Etu-Seppälä Playerhistory-sivustolla Etu-Seppälä on Rovaniemen Palloseuran kasvatti.Palloliiton kasvattajarahataulukko 16.11.2003 Hän pelasi Veikkausliigassa 11 ottelua kaudella 1999 edustaen FC Lahtea ja yhden ottelun kaudella 2000 FC Jazzssa. Ensiesiintymisensä pääsarjatasolla hän teki 20. kesäkuuta 1999, kun FC Lahti hävisi kotonaan Kotkan TP:lle 0–1.Veikkausliiga – Hall of Fame Ykkösessä Etu-Seppälä pelasi kuusi ottelua FC Lahdessa ja lainalla AC Vantaassa sekä Kakkosessa yhteensä 64 ottelua edustaen Pallo- Lahden ja Kajaanin Hakan riveissä. Hän pelasi yhden nuorten maaottelun vuonna 1999 ja kolme ottelua alle 17-vuotiaiden maajoukkueessa vuonna 1996. == Lähteet == Luokka:Suomalaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Rickard Rydell

Rickard Rydell (s. 22. syyskuuta 1967 Vallentuna) on ruotsalainen kilpa- autoilija. Eri vakioautoluokissa kunnostautunut Rydell kilpaili vuosina 1994–2000 BTCC-sarjassa, ja voitti sarjan mestaruuden vuonna 1998 ajaessaan tehdastallin Volvo S40:llä. Vuosina 2005–2015 hän kilpaili WTCC-sarjassa. Rydell on osallistunut neljästi Le Mansin 24 tunnin ajoon. Vuonna 2007 hänen autokuntansa voitti GT1-luokan Aston Martinilla, ja sijoittui yleiskilpailun viidenneksi. Rydellin pikkuformulauran paras saavutus oli vuoden 1992 Formula 3-luokan arvostetun Macaon Grand Prix'n voitto. ==Lähteet== * https://www.driverdb.com/drivers/rickard-rydell/ ===Viitteet=== Luokka:Ruotsalaiset autourheilijat Luokka:Vuonna 1967 syntyneet Luokka:World Touring Car Championship -kuljettajat Luokka:Elävät henkilöt
Karim

Karim () on arabialaisperäinen miehen etunimi. == Tunnettuja Karimeja == *Karim Belkhadra, ranskalainen näyttelijä *Karim Bellarabi, saksalainen jalkapalloilija *Karim Benyamina, saksalais-algerialainen jalkapalloilija *Karim Benzema, ranskalainen jalkapalloilija *Karim El Ahmadi, alankomaalais- marokkolainen jalkapalloilija *Abdel Karim el Kabli, sudanilainen muusikko *Karim Essediri, tunisialainen jalkapalloilija *Karim Fegrouche, marokkolainen jalkapalloilija *Karim Haggui, tunisialainen jalkapalloilija *Karim Mahri, ranskalainen potkunyrkkeilijä *Karim Maroc, algerialainen jalkapalloilija *Karim Matmour, algerialainen jalkapalloilija *Karim Abdul Razak, ghanalainen jalkapalloilija *Karim Rekik, alankomaalainen jalkapalloilija *Karim Saïdi, tunisialainen jalkapalloilija *Karim Tintšurin, neuvostoliittolainen näytelmäkirjailija, näyttelijä ja ohjaaja *Karim Zaza, marokkolainen jalkapallovalmentaja *Karim Ziani, algerialainen jalkapalloilija. == Kuvitteellisia Karim-nimisiä == *Karim Z. Yskowicz, Putous-sketsisarjan hahmo. Luokka:Etunimet
Mīm

Mīm () on arabialaisen kirjaimiston 24. kirjain, joka äännetään ja kirjoitetaan itsenäisessä muodossa م. Se vastaa heprealaisen kirjaimiston kirjainta mem (מ). Arabialaista kirjaimistoa käytetään hyvin erilaisissa kielissä ja sen kirjoitusasussa ja ääntämyksessä on runsaasti kielikohtaista vaihtelua, mutta mīm-kirjaimen muoto ja äänneasu ei juuri muutu. Mīm kirjoitetaan ja äännetään samalla tavalla muun muassa arabiassa, persiassa, urdussa, pandžabissa, paštussa, sindhissä ja kurdissa. Muiden arabialaisten kirjainten tavoin mīmin kirjoitusasu riippuu ympäröivistä kirjaimista. Sanan alussa ja sellaisten kirjainten jälkeen, joita ei liitetä seuraavaan kirjaimeen, mīm kirjoitetaan muodossa مـ (esim. محمد‎, Muḥammad). Sanan keskellä edeltävään ja seuraavaan kirjaimeen liitettynä mīmin kirjoitusasu on ـمـ (esim. أحمد‎‎, ’Aḥmad), ja sanan lopussa se kirjoitetaan ـم (esim. کریم‎, Karīm). == Lähteet == * === Viitteet === Luokka:Arabialaiset kirjaimet
Ibrahim Ismail

Sulttaani Ibrahim Ismail on Johorin 25. sulttaani sekä Malesian 17. Yang di- Pertuan Agong. Ismail nousi valtaan isänsä Iskandarin kuoltua vuonna 2010. On pitkälti hänen isänsä kyseenalaisten toimien ansiota, että Malesian sulttaanien koskemattomuus lain edessä poistettiin vuonna 1993. Isänsä Iskandarin tavoin myös Ibrahim on saanut ristiriitaista mainetta pahoinpitelysyytösten takia. Malesian valtio ei myöskään enää rahoita Johorin kuningashuonetta mielivaltaisen tuhlailun takia. ==Lähteet== Luokka:Johorin sulttaanit Luokka:Vuonna 1958 syntyneet Luokka:Elävät henkilöt Luokka:Malesian kuninkaat
Stuart Symington

William Stuart Symington Jr. (26. kesäkuuta 1901 Amherst, Massachusetts – 14. joulukuuta 1988 New Canaan, Connecticut)Stuart Symington AKA William Stuart Symington, Jr, Notable Names Database. Viitattu 7.11.2014. oli yhdysvaltalainen demokraattipoliitikko, joka toimi senaattorina 1953–1976. Symington opiskeli Yalen yliopistossa, muttei suorittanut tutkintoa. Hän avioitui senaattori James W. Wadsworth Juniorin tyttären kanssa, toimi 12 vuotta liikkeenjohtotehtävissä appiukkonsa yrityksessä, keräsi näin huomattavan omaisuuden ja yritti vetäytyä työelämästä 37-vuotiaana. Hänelle tarjottiin kuitenkin johtajuutta missourilaisesta Emerson Electric -yrityksestä, joka kaipasi saneeraajaa. Sodan alettua presidentti Harry S. Truman kutsui hänet hallituksensa erityistehtäviin, jotka huipentuivat ilmailuministerikauteen 1947–1950. Missourin senaattoriksi hänet valittiin 1953.Arra, Esa: ”Symington, Stuart (1901)”, teoksessa Symington pyrki demokraattien presidenttiehdokkaaksi vuonna 1960, mutta ehdokkaaksi nimitettiin John F. Kennedy. Symingtonin poikia ovat entinen kongressiedustaja James Symington ja Stuart Symington III.Pace, Eric: Stuart Symington, 4-Term Senator Who Ran for President, Dies at 87, The New York Times 15.12.1988. Viitattu 7.11.2014. ==Lähteet== Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Yhdysvaltain ministerit Luokka:Vuonna 1901 syntyneet Luokka:Vuonna 1988 kuolleet
René Vydarený

René Vydarený (s. 6. toukokuuta 1981) on slovakialainen jääkiekkoilija, joka pelaa Tšekin Extraliga-joukkue HC České Budějovicessa. Vydarený on pelannut urallaan Slovakian jääkiekkomaajoukkueessa MM-kisoissa vuosina 2005, 2006, 2008, 2009, 2012 ja 2013 sekä olympialaisissa vuonna 2014. == Lähteet == Luokka:Slovakialaiset jääkiekkoilijat Luokka:Vancouver Canucksin varaamat pelaajat Luokka:Vuonna 1981 syntyneet Luokka:Elävät henkilöt
Rakkauden kaupunki

Rakkauden kaupunki on Vanessa Philippin studio-albumi vuodelta 2001 == Kappaleet == # Virtaa Mississippi (Säv. Vanessa Philipp/Jaromír Klempír, sov. Líba Philipp, San. Vaclav Babula, Suom. San. Eemeli Köngäs) # Tie Rakkauteen (Säv. Vanessa Philipp, Sov. Ville Komppa, San. Vanessa Philipp) # Hetki Unelmaa (Säv. ja Sov. Vanessa Philipp, San. Vanessa Philipp) # Rekkamiehen Vaimo (Säv. Vanessa Philipp/Jaromír Klempíř, Sov. Líba Philipp, San. Vaclav Babula, Suom. San. Eemeli Köngäs) # Juhlat "Všechno jako tenkrát" (Säv. Vanessa Philipp/Jaromír Klempíř, San. Vaclav Babula, Suom. San. Erika M.) # Pölyksi Häviää (Säv. Vanessa Philipp, Sov. Líba Philipp, San. Vanessa Philipp) # Pojan Unelma (Säv. Vanessa Philipp/ Jaromír Klempíř, Sov. Líba Philipp, San. Vaclav Babula, Suom. San. Eemeli Köngäs) # Tähtisilmä (Säv. Teija Raappa, Sov. Teija Raappa, San. Eemeli Köngäs) # Rakkauden Kaupunki (Säv. Líba Philipp, Sov. Líba Philipp, San. Topi Salmi) # Kevät Tulee Helsinkiin (Säv. Vanessa Philipp, Sov. Jaromír Klempíř, San. Erika M.) # Meren Salaisuus (Säv. Karel Svoboda, Sov. Karel Svoboda, San. Zdenek Borovec, Suom. San. Erika M./Pro-Vox- Music Publishing S.R.O.) # Muuttohaukka "Aftonfalken" (Säv. Pugh Rogefeldt, San. Mats Huldén/Rockhead Music) Duetot: Vanessa Philipp & Bablo (nro. 9). Vanessa Philipp & Tero Moilanen (nro. 8). == Aiheesta muualla == * Rakkauden kaupunki fono.fi -tietokannassa. Luokka:Vuoden 2001 albumit Luokka:Suomalaiset bluesalbumit Luokka:Suomalaiset jazzalbumit
Talladega Superspeedway

Talladega Superspeedway on moottoriurheilurata Talladegassa, Alabaman osavaltiossa Yhdysvalloissa, jota NASCAR -sarja käyttää kilparatanaan. Vuonna 1969 avatulla radalla on mittaa 4,28 kilometriä, ja radan nykyinen katsomokapasiteetti on 80 000 paikkaa. Pitkien suorien myötä NASCAR- kilpailuissa autojen nopeuksia joudutaan mekaanisesti rajoittamaan. Kyseistä menetelmää käytetään Talladegan lisäksi nykyään ainoastaan Daytona International Speedwayllä, joka on toinen perinteinen ovaalirata. Talladega Superspeedwayn yhteydessä sijaitsee ansioituneille kunniakuljettajille ja tiiviisti moottoriurheilun parissa työskennelleille henkilöille tarkoitettu International Motorsports Hall of Fame -kunniagalleriamuseo. == Lähteet == == Aiheesta muualla == Luokka:Yhdysvaltain moottoriradat Luokka:NASCAR-radat Luokka:Alabaman rakennukset ja rakennelmat Luokka:Alabaman urheilu
Pogo (Mali)

Pogo on maalaiskunta ja sen keskuskylä Ségoun alueen Nionon piirissä Malissa. Se sijaitsee Nigerjoen pohjoispuolisella tasangolla 40 kilometriä Nionosta etelään. Kunnassa on 16 300 asukasta (vuonna 2009). Pogon kunta rajoittuu lännessä Nionon piirin Siribalan, pohjoisessa Nionon, idässä Macinan piirin Bokyweren ja Kolongon sekä etelässä Ségoun piirin Sibilan ja Sansandingin kuntiin. Seutu kuuluu Sahelin vyöhykkeeseen. Kunnan alueella sijaitsevat Dosséguélan kosteikko ja M’Bèwanin keinokastelualue. Kuntaan kuuluu 18 kylää. Asukkaiden enemmistö on bambaroita. Heidän lisäkseen kunnassa asuu fulbeja ja bozoja. Vallitseva uskonto on islam. Seudun pääelinkeino on maanviljely, Tärkeimmät viljelykasvit ovat hirssi, lehmänpapu, maapähkinä, maissi sekä Dosséguélan reunoilla ja M’Bèwanin alueella riisi. Lisäksi harjoitetaan karjanhoitoa, kalastusta, käsityöammatteja ja pienimuotoista kaupankäyntiä. Kunnan liikenneyhteydet ovat heikot. Palveluihin kuuluvat seitsemän alakoulua, kaksi koraanikoulua, koulutus- ja kehittämiskeskus (CED) sekä terveysasema. ==Lähteet== Luokka:Malin kunnat Luokka:Nionon piiri
Michael Condon Memorial Award

Michael Condon Memorial Award on American Hockey Leaguen parhaalle tuomarille vuosittain jaettava palkinto, joka on nimetty kauden 2001-2002 aikana kuolleen linjatuomarin Mike Condonin mukaan. == Voittajat == * 2001-02 - Jim Doyle * 2002-03 - Marty Demers * 2003-04 - Dan Murphy * 2004-05 - Matt Dunne * 2005-06 - Luke Galvin * 2006-07 - Leo Boylan * 2007-08 - Terry Koharski * 2008-09 - Al Stensland * 2009-10 - David Butova * 2010-11 - Brian Lemon * 2011-12 - Bob Paquette * 2012-13 - Bob Goodman * 2013-14 - Jim Vail * 2014-15 - Mike Emanatian Luokka:AHL:n palkinnot
Maxwell D. Taylor

Maxwell Davenport Taylor (26. elokuuta 1901 Keytesville, Missouri, Yhdysvallat – 19. huhtikuuta 1987 Washington D. C., Yhdysvallat) oli yhdysvaltalainen kenraali, joka teki huomattavan uran Yhdysvaltain asevoimissa. Taylor valmistui West Pointin sotilasakatemiasta 1922 ja kävi sitten armeijan insinöörikoulun. Hän opetti ranskaa ja espanjaa West Pointissa ja toimi jo ennen toista maailmansotaa muun muassa sotilasasiamiehenä Pekingissä ja Tokiossa sekä erikoistehtävissä Etelä-Amerikassa. Sodassa hän sai mainetta laskuvarjojoukkojen divisioonankenraalina Ranskassa ja Italiassa. Sodan jälkeen Taylor toimi West Pointin johtajana ja vuodesta 1949 Euroopassa olevien Yhdysvaltain joukkojen esikuntapäällikkönä, minkä jälkeen hänet nimitettiin Länsi-Berliinin sotilaskuvernööriksi. Vuonna 1953 hän sai tehtävän amerikkalaisjoukkojen komentajana Korean sodassa. Vuonna 1954 hänestä tehtiin Yhdysvaltain Itä-Aasian joukkojen ylipäällikkö ja seuraavana vuonna myös siellä olevien YK-joukkojen komentaja. Vuosina 1955–1959 Taylor oli Yhdysvaltain armeijan esikuntapäällikkö, minkä jälkeen hän siirtyi liike- elämän palvelukseen.Arra, Esa: ”Taylor, Maxwell D. (1901)”, teoksessa Presidentti John F. Kennedy kutsui Taylorin 1962 uudelleen armeijan johtotehtäviin vuosiksi 1962–1964. Sen jälkeen Taylor toimi vuoden verran suurlähettiläänä Saigonissa ja vuosina 1965–1969 presidentin neuvonantajana ja ulkomaantiedustelun johtajana.Maxwell Davenport Taylor , Musée Airborne, Sainte-Mere-Eglise, Normandy (La Manche, France). Viitattu 7.11.2014. ==Lähteet== == Aiheesta muualla == Luokka:Yhdysvaltain suurlähettiläät Luokka:Yhdysvaltalaiset kenraalit Luokka:Vuonna 1901 syntyneet Luokka:Vuonna 1987 kuolleet
Siepattu

Siepattu voi tarkoittaa ainakin seuraavia: * Siepattu, Jerry Jamesonin elokuvan Gone in a Heartbeat (1996) suomenkielinen nimi televisioesityksessä * Siepattu (Lifted), Pixarin lyhytanimaatio vuodelta 2006 * Siepattu (Abduction), John Singletonin ohjaama elokuva vuodelta 2011. == Katso myös == * Sieppaus
Sarit Thanarat

Sarit Thanarat (16. kesäkuuta 1897 Bangkok – 8. joulukuuta 1963 Bangkok)Sarit Thanarat, Encyclopedia Britannica. Viitattu 7.11.2014. oli thaimaalainen sotamarsalkka, joka toimi Thaimaan pääministerinä 1958–1963. Sarit valmistui Chula Chom Klaon sotilasakatemiasta Bangkokissa vuonna 1929. Armeijan upseerina hän aluksi tuki sotamarsalkka Phibunin valtaanpääsyä vuoden 1947 vallankaappauksessa ja palveli vuoteen 1957 asti tuon hallinnon puolustusministerinä ja asevoimien komentajana. Vuonna 1957 Sarit syrjäytti Phibunin. Hän tuli pääministeriksi syyskuussa 1959, lakkautti puolueet ja julistautui myös armeijan ylipäälliköksi.Ilvessalo, Jaakko: ”Sarit, Thanarat (1900)”, teoksessa Kun hänen edeltäjänsä Phibun oli estänyt kuningasperhettä esiintymästä julkisesti, Sarit salli kuningas Bhumibolin tulla taas esiin ja esiintyi itse kuninkaan alamaisena. Niinpä Saritin kuoltua 1963 armeija oli lojaali kuninkaalle ja valta siirtyi rauhanomaisesti Saritin lähipiiriin kuuluville upseereille. ==Lähteet== Luokka:Thaimaan pääministerit Luokka:Vuonna 1897 syntyneet Luokka:Vuonna 1963 kuolleet
Siribala

Siribala on maalaiskunta ja sen keskuskylä Ségoun alueen Nionon piirissä Malissa. Se sijaitsee Nigerjoesta lähtevän kastelukanavan varrella 25 kilometriä Nionosta etelään. Kunnassa on 37 100 asukasta (vuonna 2009). Siribalan kunta rajoittuu pohjoisessa Nionon piirin Kala Siguidan, koillisessa Nionon ja idässä Pogon sekä etelässä Ségoun piirin Sansandingin ja Dougabougoun ja lännessä N’Koumandougoun kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 19 kylää. Asukkaat ovat etupäässä bambaroita, fulbeja, dogoneja, boboja, miniankoja, tuaregeja, bozoja ja somonoja. Seudun pääelinkeino on maanviljely. Siribalassa on laajat sokeriruokoviljelmät ja sokeritehdas. Lisäksi viljellään riisiä ja vihanneksia. Muita elinkeinoja ovat karjanhoito, kalastus, käsityöammatit ja kaupankäynti. Siribalassa pidetään viikoittaiset markkinat. Siribalan kautta kulkee Ségoun ja Nionon välinen maantie RN33. Palveluihin kuuluvat alakoulut, yksi yläkoulu, koulutus- ja kehittämiskeskus (CED) sekä kolme terveysasemaa. ==Lähteet== Luokka:Malin kunnat Luokka:Nionon piiri
Ryan Mason

Ryan Glen Mason (s. 13. kesäkuuta 1991 Enfield) on uransa lopettanut englantilainen jalkapalloilija ja huhtikuusta 2021 alkaen Tottenham Hotspurin päävalmentaja. Hän edusti lopettaessaan Englannin mestaruussarjassa pelannutta Hull Cityä. Oikeajalkaisen Masonin pelipaikka oli keskikenttäpelaajahttp://www.transfermarkt.co.uk/ryan- mason/profil/spieler/61834. Hän kuului myös Englannin jalkapallomaajoukkueeseen. == Seurajoukkueura == Mason oli Tottenhamin kasvatti. Vuonna 2009 hän siirtyi lainalle Yeovil Towniin. Hän pelasi seurassa 28 ottelua ja teki kuusi maalia. Mason pelasi vuosina 2009–2014 lainalla myös Mestaruussarjan Doncaster Roversissa, saman sarjan Millwall FC:ssä, Ranskan Ligue 1:n FC Lorientissa ja Ykkösliigan Swindon Townissa. Hän pelasi lainajaksojen välissä muutamia otteluita Tottenhamin edustusjoukkueessa, muun muassa Eurooppa-liigassahttp://www.transfermarkt.co.uk/ryan- mason/leistungsdatenverein/spieler/61834. Kaudeksi 2014–2015 Mason palasi takaisin Tottenhamiin ja teki debyyttinsä Valioliigassa syyskuussa 2014 Arsenal FC:tä vastaan. Hän pelasi siitä lähtien seuran jokaisessa Valioliigan ottelussa lukuun ottamatta loukkaantumisesta aiheutunutta kahden ottelun taukoa. Avausmaalinsa Valioliigassa hän teki maaliskuussa 2015 Swansea Cityä vastaan. Mason mursi kallonsa Chelseaa vastaan pelatussa ottelussa vuoden 2017 tammikuussa ja hänen uransa jalkapalloilijana loppui siihen. Hän palasi Hullin harjoituksiin jo saman vuoden toukokuussa, mutta ei kuitenkaan pelannut enää yhdessäkään ottelussa. == Maajoukkueura == Mason on pelannut Englannin nuorten maajoukkueissa. Hän edusti vuosina 2009-2010 alle 19-vuotiaita ja vuonna 2011 alle 20-vuotiaita. Debyytti Englannin jalkapallomaajoukkueessa tapahtui maaliskuussa 2015 ystävyysottelussa Italiaa vastaan. == Lähteet == == Aiheesta muualla == * * Ryan Mason Soccerway-sivustolla Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Donetskin kansallinen lääketieteellinen yliopisto

Maksim Gorkille nimetty Donetskin kansallinen lääketieteellinen yliopisto (DonNMU) (, ) on Itä-Ukrainassa, Donetskin kaupungissa toimiva, vuonna 1930 perustettu lääketieteellinen yliopisto. Itä-Ukrainan sotatilan ja alueen yhteiskuntarauhaa häiritsevien, aluetta kontrolloivien aseellisten separatistijoukkioiden takia muun muassa yliopiston keskushallinto on siirretty syystalvella 2014 Krasnyi Lymaniin. Donetskin kansallinen lääketieteellinen yliopiston pohjana on 12. kesäkuuta 1930 Ukrainan SNT:n keskuskomitean tekemä päätös Stalinon lääketieteellisen instituutin perustamisesta. Stalino oli nykyisen Donetskin tuonaikainen nimi. Opetus alkoi saman vuoden marraskuussa; ensimmäiselle vuosikurssille oli valittu 200 opiskelijaa. Vuonna 1994 instituutti sai yliopiston aseman ja vuonna 2007 se nimettiin kansalliseksi lääketieteelliseksi yliopistoksi. Se on nimetty Maksim Gorkin mukaan. Yliopistossa on nykyään seitsemän tiedekuntaa sekä (ulkomaalaisille hakijoille tarkoitettu) valmistava laitos. Opetusta annetaan venäjäksi, ukrainaksi ja englanniksi. Yliopistossa opiskelee noin 4 200 opiskelijaa, joista moni tulee ulkomailta. Vuosien 2013 ja 2014 kahdensadan ukrainalaisen yliopiston vertailussa Donetskin lääketieteellinen yliopisto pisteytettiin Ukrainan 23. parhaaksi yliopistoksi. Maan lääketieteellisistä yliopistoista se oli tässä luokittelussa 2. paras. Kun huomioon otettiin muitakin yliopistoluokitteluja (eli Scopus siteeraukset ja espanjalainen Webometrics-ranking), pärjäsi DonNMU näissä vuonna 2014 muita lääketieteellisiä yliopistoja paremmin.On huomattava, että lääketieteen yliopisto-opetusta annetaan Ukrainassa lisäksi joidenkin klassillisten yliopistojen lääketieteellisissä tiedekunnissa tai instituuteissa; lääketieteellinen instituutti on esimerkiksi Sumyn valtionyliopistossa. Marraskuussa 2014 yliopiston rehtori ilmoitti yliopistohallinnon siirtyneen poikkeuksellisesti Donetskin alueen pohjoisosan Krasnyi Lymanin kaupunkiin, eikä ole enää pääkampuksensa alueella Donetskissa. Itäisimmässä Ukrainassa oli tässä vaiheessa vallalla laiton separatistihallinto (itseään Donetskin kansantasavallaksi kutsuva separatistiryhmä sekä muita venäläismielisiä vahvasti aseistettuja taistelijaryhmiä) ja osin rosvovaltio Venäjän sotilaallisella osallistumisella ja tuella ylläpidetty Donetsin laakion sotatila, tuhansia kuolonuhreja vaatinut Donbassin sota. Yliopiston johto viestitti osoitemuutoksellaan halusta pysyä osana Ukrainan yliopistojärjestelmää. Toimella pyrittiin takaamaan myös henkilökunnan palkkojen, opiskelijastipendien ja yliopiston budjettiin liittyvien maksujen saaminen, jotka Ukraina oli muuten kertonut lopettavansa kapinallisalueelle. ==Lähteet== ==Aiheesta muualla== * DonNMU:n sivusto (donetsknmu.com) * Ranking web of universities - Ukraine (webometrics.info) (Huom. linkki ei toiminut 7.11.2014 illalla klo 20-24) Luokka:Ukrainan yliopistot ja korkeakoulut Luokka:Donetsk Luokka:Lääketieteelliset yliopistot ja korkeakoulut
Wāw

Wāw (, ) on arabialaisen kirjaimiston 27. kirjain. Sen vastine heprealaisessa kirjaimistossa on vav (ו). Wāw voi sanasta riippuen esiintyä joko vokaalina tai konsonanttina, ja sen äänneasu vaihtelee huomattavasti kielestä toiseen. Joissakin kielissä kirjaimesta on muodostettu tarkkeellisia variantteja arabiasta puuttuvien äänteiden esittämiseen. Wāw-kirjaimen itsenäinen muoto on و. Sanan keskellä ja lopussa se liitetään viivalla edeltävään kirjaimeen (esim. سو sw). Wāwia ei koskaan yhdistetä seuraavaan kirjaimeen, joten esimerkiksi yhdistelmässä وس ws kirjaimet kirjoitetaan hieman erilleen. Arabiaksi konsonanttinen wāw ääntyy labiovelaarisena approksimanttina , ja tämä ääntämys on käytössä myös paštussa, kurdissa ja kašmirissa. Persiassa ja joissakin indoarjalaisissa kielissä kuten urdussa ja sindhissä wāw äännetään konsonanttina ja tavallisesti myös translitteroidaan v. Wāw-kirjainta käytetään vokaalina ilmaisemaan arabian pitkää u-äännettä . Persiassa se äännetään sanasta riippuen joko , tai diftongina . Urdussa vokaalinen wāw voi saada äännearvon , , tai , ja pandžabissa se ääntyy joko , , tai . Sekä paštussa että sindhissä wāw ääntyy joko vokaalina tai . Kurdissa yksi wāw lausutaan takavokaalina , ja kahdennetulla wāw-kirjaimella (وو) ilmaistaan etuvokaalia . Kašmirin kielessä wāwia käytetään viiden eri vokaalin esittämiseen, joista jokaisella on oma kirjoitusasunsa: و , ۇ , ۆ , ۄ ja ۄآ . == Lähteet == * === Viitteet === Luokka:Arabialaiset kirjaimet
Benjamin Stambouli

Benjamin Stambouli (s. 13. elokuuta 1990 Marseille) on ranskalainen jalkapalloilija, joka edustaa Saksan Bundesliigassa pelaavaa Schalke 04:ää. Oikeajalkainen Stambouli on pelipaikaltaan puolustava keskikenttäpelaaja. == Seurajoukkueura == Stambouli debytoi kasvattajaseuransa Montpellier HSC:n paidassa Ligue 1:ssä elokuussa 2010 Girondins de Bordeauxia vastaan. Hän teki tuossa pelissä hattutempun volleymaaleilla. Stambouli oli mukana voittamassa Montpellier’lle sen historian ensimmäistä Ligue 1:n mestaruutta kaudella 2011–2012 ja hän pelasi myös seuraavalla kaudella Mestareiden liigassa. Kesällä 2014 Stambouli siirtyi Valioliigaseura Tottenham Hotspurin miehistöön. Hän debytoi liigassa syyskuussa 2014 Sunderland AFC:tä vastaan. Hän siirtyi ranskalaisseura Paris Saint-Germainiin kesällä 2015. Hän voitti Ranskan- mestaruuden, Ranskan Cupin ja liigacupin 2016 sekä supercupin 2015 ja 2016. Liigaotteluja hän pelasi 27. Hän siirtyi saksalaisseura Schalke 04:ään elokuussa 2016 ja on pelannut neljän kauden aikana 81 bundesliigaottelua. Kauden 2019–2020 hän aloitti vakiokokoonpanossa mutta joutui marraskuussa 2019 jäämään loukkaantumisen vuoksi koko loppukaudeksi pois kentiltä. == Maajoukkueura == Stambouli pelasi Ranskan alle 21-vuotiaiden jalkapallomaajoukkueessa 14 ottelua vuosina 2010–2012. == Muuta == Stambouli tulee jalkapalloperheestä. Hänen isänsä Henri Stambouli on entinen jalkapalloilija ja isoisänsä Gérard Banide entinen jalkapallovalmentaja. Myös Baniden poika eli Stamboulin eno Laurent Banide on myös jalkapallovalmentaja, joka valmentaa tällä hetkellä Arabiemiraateista tulevaa Al-Wasl FC:tä. == Lähteet == * === Viitteet === Luokka:Ranskalaiset jalkapalloilijat Luokka:Vuonna 1990 syntyneet Luokka:Elävät henkilöt
Nampalari

Nampalari on maalaiskunta Ségoun alueen Nionon piirissä Malissa. Sen keskuskylä Nampala sijaitsee Nigerjoen länsipuolisella tasangolla 170 kilometriä Nionosta maanteitse koilliseen. Kunnassa on 11 100 asukasta (vuonna 2009). Nampalarin kunta rajoittuu lounaassa Nionon piirin Diabalyn ja lännessä Dogofryn kuntiin, kaakossa Moptin alueen Ténenkoun piirin Karérin ja idässä Youwaroun piirin Farimakén kuntiin, koillisessa Timbuktun alueen Goundamin piirin Tilemsin kuntaan sekä pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu 25 kylää. Asukkaat ovat fulbeja, maureja ja tuaregeja. Seudun pääelinkeino on puolipaimentolaisuuteen perustuva karjanhoito. Kotieläimiä ovat naudat, lampaat ja vuohet. Lisäksi harjoitetaan pienimuotoista maanviljelyä, käsityöammatteja ja kaupankäyntiä. Nampalan kautta kulkee Timbuktuun johtava maantie RN33. Kylästä on myös reitti Mauritaniaan. Palveluihin kuuluu yksi koulu ja terveysasema. ==Lähteet== Luokka:Malin kunnat Luokka:Nionon piiri
Mariko (Mali)

Mariko on maalaiskunta Ségoun alueen Nionon piirissä Malissa. Sen keskuskylä Bougouni sijaitsee Sahelin kanavan varrella 20 kilometriä Nionosta pohjoiseen. Kunnassa on 17 000 asukasta (vuonna 2009). Marikon kunta rajoittuu pohjoisessa Nionon piirin Sokolon, idässä Sirifila-Boundyn ja Nionon, etelässä Kala Siguidan ja lännessä Ségoun piirin Bellenin kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 24 kylää. Asukkaat ovat bambaroita, soninkeja, songhaita, fulbeja, miniankoja, bozoja, maureja ja nykyisen Burkina Fason alueelta muuttaneita moseja. Seudun pääelinkeino on maanviljely. Tärkeimmät viljelykasvit ovat riisi, hirssi, durra ja vihannekset. Lisäksi harjoitetaan karjanhoitoa, kalastusta, käsityöammatteja ja kaupankäyntiä. Diaki-wèrèssä ja Toubassa pidetään viikoittaiset markkinat. Palveluihin kuuluvat koulut ja kaksi terveysasemaa. ==Lähteet== Luokka:Malin kunnat Luokka:Nionon piiri
Suomen musiikkikirjastoyhdistys

Suomen musiikkikirjastoyhdistys ry (ruots. Finlands musikbiblioteksförening, engl. IAML Finland – The Finnish Music Library Association) on kaikille avoin aatteellinen järjestö, joka toimii suomalaisten musiikkikirjastojen, musiikkiarkistojen ja musiikin dokumentaatiokeskusten yhdyssiteenä ja joka pyrkii edistämään alan toimintamahdollisuuksia ja musiikkikirjastolaisten ammatillista osaamista. Yhdistys mm. järjestää seminaareja, julkaisee musiikki- ja musiikkikirjastoaiheisia kirjoja sekä ylläpitää verkkosivuja. == Historia ja toiminta == Yhdistys on perustettu vuonna 1979 nimellä Suomen musiikkikirjastoyhdistys – Suomen IAML-sektio International Association of Music Librariesin eli nykyisen International Association of Music Libraries, Archives and Documentation Centresin (lyh. IAML) paikallisosastoksi. Vuosina 1988–2011 yhdistys julkaisi neljä kertaa vuodessa ilmestynyttä Intervalli: musiikkikirjastoalan aikakausjulkaisu -nimistä lehteä (ISSN 0785-2843 ja ISSN 1796-7392), ja vuodesta 1987 alkaen on yhdistyksen julkaisusarjassa (Suomen musiikkikirjastoyhdistyksen julkaisusarja, ISSN 0784-0322) ilmestynyt noin 170 nimekettä painettuja ja verkkokirjoja sekä nuottijulkaisuja. Vuonna 1993 yhdistys järjesti IAML:n kansainvälisen konferenssin Helsingissä ja vuonna 2007 "Music – Politics – Libraries" -nimisen historian toisen balttilais- pohjoismaisen musiikkikirjastotapaamisen samoin Helsingissä. 2000-luvulla yhdistys aloitti jokakeväisen seminaarisarjan Tampereella, jatkaen sillä Suomen kirjastoseuran musiikkitoimikunnan aiemmin järjestämiä koulutuspäiviä. Yhdistyksen toiminnasta vastaa hallitus, jonka jäsenet edustavat laajasti suomalaista musiikin muistiorganisaatiokenttää. Yhdistyksen pitkäaikaisimpana puheenjohtajana on toiminut Heikki Poroila. == Aiheesta muualla == * Suomen musiikkikirjastoyhdistyksen Facebook-sivu * Suomen musiikkikirjastoyhdistyksen LinkedIn-sivu * Suomen musiikkikirjastoyhdistyksen verkkosivut Luokka:Kirjastotoimi Luokka:Suomalaiset musiikkialan järjestöt
Aumismi

Aumismi on Gilbert Bourdinin vuonna 1969 perustama uskonto. Bourdin tunnettiin sittemmin nimellä Hamsah Manarah. Oman kuvailunsa mukaan uskonto on eri uskontojen ja uskonnollisten liikkeiden synteesi. Aumismilla oli 1990-luvulla yhteenottoja Ranskan viranomaisten kanssa. Aumisteja on useampia tuhansia, ja heitä on Ranskan ohella suurimmassa osassa Eurooppaa, ranskankielisessä Afrikassa, Oseaniassa ja Kanadassa, joista jälkimmäisessä on suurehko yhteisö. ==Historia== Bourdin suntyi roomalaiskatolilaiseen perheeseen ja hän kiinnostui mystiikasta ja okkultismista jo nuorena. Sittemmin hän tutkiskeli muun muassa Kabbalaa, alkemiaa ja vapaamurariutta. Hän asui aikanaan myös Intiassa tunnetun joogailia Swami Sivanandan luona. Tältä hän sai myös hänen sittemmin käyttämän nimensä Hamsah Manarah. Matkoillaan Manarah tutustui myös jainismiin, suufilaisuuteen, buddhalaisuuteen ja hindulaisuuteen. Kierreltyään maailmaa Hamsah Manarah asettui vuonna 1969 pieneen ranskalaiseen Castellanen kylään Provencen vuoristoseudulle. Hänen läsnäolonsa houkutteli paikalle vierailijoita, joista osa jäi vuorille. Yhteisö alkoi rakentaa paikalle "kaupunkia", joka tuli tunnetuksi nimellä Mandarom Shambhasalem. Siihen kuuluu useita eri uskontojen temppeleitä ja patsaita.Vuonna 1990 Manarah julistautui kaikkien uskontojen odottamaksi messiaaksi. Ongelmia alkoi Ranskan hallinnon taholta tulla vuoden 1994 jälkeen, jolloin Auringon temppeli kultin jäsenien rituaali-itsemurhien takia pieniä uusia uskonlahkoja vainottiin. Hamsah Manarah kuoli vuonna 1998. Vuonna 2001 Ranskan poliisi purki 33-metrisen Hamsah Manarahin patsaan Mandarom Schambhasalemissa. Aumistit vertasivat tätä talebanien räjäyttämiin Bamiyanin laakson Buddha-patsaisiin Afganistanissa. ==Uskonnon piirteet== Aumismin mukaan uskossa on kyse eri uskontojen synteesistä ja sen harjoittajat rukoilevat niin Buddhan, Allahin, Jeesuksen kuin luontoäidinkin nimeen. Näinpä uskon jäsenien ei tarvitse myöskään hylätä aiempaa uskontoaan, vaikkakin aumismin opetukset niistä eroavatkin. Nimenä aumismi on johdettu äänteestä Om. Omin toistamisella ääneen uskotaan olevan erilaisia hyödyllisiä vaikutuksia. Aumistit uskovat myös uudelleensyntymiseen ja kasvisruokavaliota kannustetaan, muttei vaadita. Aumistien päämaja on Mandarom Shambhasalemissa, jossa asuu noin 50 munkkia ja nunnaa. He ovat järjestäytyneet kirkon tavoin papeiksi ja piispoiksi. Aumistit uskovat Hamsah Manarahin syntyvän uudelleen samalla tavalla kuin lamalaiset buddhalaiset uskovat dalai-laman syntyvän uudelleen aina edellisen kuoltua. Sillä välin kun Manarah ei vielä ole ilmestynyt, johtajuus vaihtelee ylipappien joukkion kesken. ==Lähteet== Luokka:Ranskalaiset uususkonnot
Olli Juurinen

Olli Sakari Juurinen (26. maaliskuuta 1935 Hämeenlinna – 23. toukokuuta 2006) oli suomalainen lastenkirjailija. Juurisen vanhemmat olivat seppä Paavo Ilmari Juurinen (1903–1986) ja Olga Emilia Hurme (1907–1984). == Teoksia == * Petterin päivät ; kansi ja kuvitus Mirja Pihlajamäki. Ari-kustannus, Saarijärvi 1976 == Lähteet == * * Kirjasampo.fi : Olli Juurinen * Find A Grave : Olli Juurinen Luokka:Suomalaiset lasten- ja nuortenkirjailijat Luokka:Vuonna 1935 syntyneet Luokka:Vuonna 2006 kuolleet
Bilal ibn Rabah

Bilal ibn Rabah (k. 641) oli abessinialaistaustainen orja, joka tuli sittemmin tunnetuksi yhtenä Muhammedin seuraajista. Hänestä tuli ensimmäinen muessin, kun Muhammed valitsi hänet antamaan islamin mukaiset rukouskutsut Medinassa. ==Bilal Ibn Hishamin elämäkerrassa== Bilal ibn Rabah oli abessinialaistaustainen, mutta hän syntyi orjana Mekassa. Bilalin isä oli Rabah ja äiti Hamama. Hänen omistajansa kuului samaan Quraiš-heimoon Muhammedin kanssa, tosin eri klaanin kautta. Bilalista kerrotaan ensimmäisen kerran Ibn Hishamin Muhammed-elämäkerrassa 800-luvun alussa. Hisham kirjoittaa, että kun islam alkoi Muhammedin vaikutuksesta levitä Mekassa asuvat quraišlaiset alkoivat ahdistaa niitä, jotka kääntyivät islamiin. "Jokainen alaheimo kävi omien muslimiensa kimppuun. He vangitsivat heikkoja muslimeita ja pieksivät heitä, pitivät nälässä ja janossa ja piinasivat Mekan keskipäivän helteellä." Ibn Hisham kertoo, että Bilal oli Jumah-heimolle kuuluva orja, vilpitön islamissaan ja puhdassydäminen. Hänet vietiin usein keskipäivän kuumuudessa Mekan laaksoon ja pantiin makaamaan selällään suuri kivi rinnallaan. Bilalille sanottiin: "Tässä sinun on oltava, kunnes kuolet tai kiellät Muhammedin ja palvot Allatia ja al-Uzzaa". Bilal vastaasi ahdingossaankin: "Yksi! Yksi!". Abu Bakr, varakas kauppias ja Muhammedin seuraaja, kulki eräänä päivänä Bilalin ohi kun häntä piinattiin. Abu Bakr sanoi Bilalin omistajalle: "Minulla on musta orja, Bilalia vankempi ja vahvempi. Hän noudattaa sinun uskontoasi; saat hänet jos annat Bilalin minulle." Näin tapahtui, Abu Bakr vapautti Bilalin orjan asemasta. Ibn Hisham kertoo toisenkin tarinan Bilalista, missä tapahtumapaikkana on nyt Medina. Muhammed antoi Bilalin tehtäväksi esittää rukouskutsut, kun niitä koskeva ilmestys oli saapunut, sillä Bilalilla oli Muhammedin mukaan kantava ääni.Ibn Hisham, 1999, s. 172–173 Myöhemmin on lisätty, että Bilal sai tehtävänsä ilmeisesti myös melodisen äänensä ansiosta. Sittemmin hän otti osaa muslimien Syyrian valloitukseen ja eli siellä lopun ikänsä. Hänellä on oma pyhättönsä hautausmaalla Damaskoksessa. ==Merkitys== Bilalia on luonnehdittu tunnetuimmaksi afrikkalaiseksi muslimiksi. Hänen mukaansa on nimetty esimerkiksi useita järjestöjä. Yhdysvalloissa lähinnä afroamerikkalaisten keskuudessa toimivan Nation of Islamin johdossa vuoteen 2008 toiminut Warith Din Muhammad kutsui järjestön jäseniä "Bilalisteiksi" () ja vaihtoi järjestön julkaiseman lehden nimeksi Bilalian News. == Historiallisuus == Bilalin historiallisuus perustuu ainoastaan Ibn Hishamin elämäkertaan, jossa hänestä kerrotaan edellä esitetyt kaksi tarinaa. Aikalaistietojen täydellisen puuttumisen takia häntä on muiden Muhammedin seuralaisten tavoin pidetty myös arabien tarinaperinteen luomana fiktiivisenä hahmona. == Katso myös == * Muhammedin historiallisuus ==Lähteet== Luokka:Jumalan lähettilään elämäkerta Luokka:Vuonna 641 kuolleet
Dogofry

Dogofry on maalaiskunta ja sen keskuskylä Ségoun alueen Nionon piirissä Malissa. Se sijaitsee Sahelin kanavan varrella 60 kilometriä Nionosta pohjoiseen. Kunnassa on 34 100 asukasta (vuonna 2009). Dogofryn kunta rajoittuu lounaassa Nionon piirin Sokolon, kaakossa Diabalyn ja idässä Nampalarin kuntiin, lännessä Koulikoron alueen Naran piirin Guirén kuntaan ja pohjoisessa Mauritaniaan. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella. Kuntaan kuuluu 24 kylää. Asukkaat ovat etupäässä bambaroita, fulbeja, dogoneja, maureja, soninkeja, bozoja ja belloja. Tärkeimmät kielet ovat bambara, fulani ja vähemmässä määrin tamašek. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja vihannekset. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Banamban kylässä pidetään viikoittaiset markkinat. Dogofryn kautta kulkee Nionosta pohjoiseen johtava maantie RN33. Palveluihin kuuluvat koulut ja terveysasema. ==Lähteet== Luokka:Malin kunnat Luokka:Nionon piiri